[{"text_idx": "#000000", "text": "Rotary Club de Esperanto \u2013 Brasil"}, {"text_idx": "#000002", "text": "Nia temo la 18an novembro 2018:"}, {"text_idx": "#000003", "text": "\u201cNi estas internacia grupo de volontuloj agante por pli justa mondo\u201d"}, {"text_idx": "#000004", "text": "Ni bone scias, ke Rotary ne havas la potencon de registaroj;"}, {"text_idx": "#000005", "text": "Nek la forton de armeoj; nek la monon de grandaj korporacioj;"}, {"text_idx": "#000007", "text": "Sed Rotary posedas la fidon kaj entuziasmon de viroj kaj virinoj, respondecaj volontuloj, pretaj oferti ion favore al pli bona mondo!"}, {"text_idx": "#000008", "text": "Iras al vi c\u0302iuj la invito de la estraro paroli en la nuna renkonto pri siaj individuaj volontulaj agadoj por ke nia mondo estu pli justa morgau\u0306 ol hierau\u0306."}, {"text_idx": "#000010", "text": "Ni atendas aliajn ekzemplojn viajn en viaj nunaj komentoj!"}, {"text_idx": "#000011", "text": "Niaj membroj ofertis siajn kunlaborojn financajn por ke nia Klubo donacu 1.000 USD al la projekto POLIOPLUS, pri kio vi legas detalajn informojn en la naciaj revuoj de Rotary je via dispono en la reto. Se iu el vi ankorau\u0306 volas donaci, vakcinoj necesas multegaj."}, {"text_idx": "#000012", "text": "Pasintjare vi c\u0302iuj ricevis la larganiman donacon de nia prezidanto Joa\u0303o Ota\u0301vio per la surpriza alveno de speciala kristnaska kuko (panetone) en via hejma adreso."}, {"text_idx": "#000013", "text": "Ne miru, sed ankau\u0306 la ac\u0302eto de tiu kuko estas Rotary projekto!"}, {"text_idx": "#000015", "text": "Kiu volas ankorau\u0306 ac\u0302eti, devas tre rapide mendi c\u0302i nia prezidanto, kiu faros tutkluban mendon en la venontaj tagoj!"}, {"text_idx": "#000016", "text": "Ne perdu tiun c\u0302arman eblecon donaci kukojn kun Rotary emblemo."}, {"text_idx": "#000017", "text": "Kelkaj membroj ankorau\u0306 ne sendis sian kotizon, kiun la kasistino So\u0302nia bezonas por pagi niajn devojn c\u0302e la Internacia Organizo R.I."}, {"text_idx": "#000018", "text": "Bonvole rememoru kaj sendu al la konto de la Klubo en Brasilia:"}, {"text_idx": "#000020", "text": "Nia amiko Ladislau\u0306 Afonso festis hierau\u0306 la 16.11. Sincerajn elkorajn gratulojn al Ladislau\u0306 kiu partoprenis kun multaj aliaj membroj la UK-on en Lisbono!"}, {"text_idx": "#000021", "text": "Sekvas teksto vere legenda \u2013 aperinta en la belga Rotary revuo en la franca lingvo, skribita de la RADE prezidanto Joseph van der Vleu\u0306gel."}, {"text_idx": "#000022", "text": "Rotary kaj Esperanto \u00ab du fratoj, kiuj ne konatig\u0302is \u00bb"}, {"text_idx": "#000023", "text": "En la jaro 1905 Paul Harris inau\u0306guris en C\u0302ikago la unuan rotarian kunvenon kaj samtempe en Bulonjo-sur-Maro la polo Ludwik Zamenhof inau\u0306guras la unuan esperantan kongreson. Tiuj ambau\u0306 pioniroj por la paco vers\u0302ajne neniam renkontig\u0302is, sed Paul Harris ekkonis la ekzistadon de Esperanto, kiun li kvalifikigis kiel \u00ab lingvo universala \u00bb, opiniante ke g\u0302i estis dedic\u0302ita al anstatau\u0306o de c\u0302iuj aliaj lingvoj."}, {"text_idx": "#000024", "text": "(artikolo kiu aperis en la belga rotaria revuo \u00ab Rotary Contact \u00bb de oktobro 2018)"}, {"text_idx": "#000025", "text": "Tiu determino \u00ab universala \u00bb estas probable la komenco de miskompreno. Efektive Ludwik Zamenhof ekde 1887 kvalifikigas Esperanton kiel \u00ab internacia lingvo \u00bb cele al kreado de helpa idiomo sen la intenco anstatau\u0306igi la aliajn lingvojn, sed por protekti c\u0302iujn. Li ellaboris neu\u0306tralan lingvon permesantan, en justa maniero, la esprimon de c\u0302iuj kulturoj. La tradukado de mondaj literaturaj verkoj permesas la disvastigon de eksterlandaj kulturoj en la esperanta komunumo. La ekzisto de esperanta originala literaturo permesas al c\u0302iuj kulturoj esprimi sin juste. Rotary kaj Esperanto \u00ab estas kiel du fratoj, kiuj ne konatig\u0302is \u00bb, skribis Alec Molisson (R.C. Abertay, Skotlando) kaj Norman Williams (R.C. Denton & Audenshaw, Britio)."}, {"text_idx": "#000026", "text": "Nuntempe, la lingvo konsiderata kiel \u00ab internacia \u00bb estas la angla, sed reale tiu estas nacia lingvo uzata internacie en c\u0302iuj kampoj, kaj neniu kapablas eskapi el tia fakta hegemonio. Tiu superregado aperis komence de la 20-a jarcento kaj persistos vers\u0302ajne ankorau\u0306 longatempe. Tamen g\u0302i povus malgravig\u0302i iompostiome se la au\u0306tomataj tradukiloj kapablos iam anstatau\u0306i fidele la fremdajn skribaj\u0302on kaj parolaj\u0302on."}, {"text_idx": "#000027", "text": "Ekde sia disvastigo, R.I. renkontis grade lingvajn barilojn. Nuntempe g\u0302i agnoskas ok oficialajn lingvojn : la germanan, la anglan, la hispanan , la francan, la italan, la korean, la japanan, la portugalan. Tamen fakte sufic\u0302as c\u0302eesti la internaciajn kunvenojn por ekkompreni ke en la praktiko tiu agnosko estas malfacile realigebla. C\u0302i tie kiel aliloke, la angla superstaras. Pro tio, konverti multajn rotarianojn al Esperanto estas iluzio, des pli, c\u0302ar c\u0302iu individuo elektas nur lau\u0306 sia tuja persona utilo."}, {"text_idx": "#000028", "text": "Tamen la rotarianoj tre frue perceptis la avantag\u0302on de Esperanto pere de la kreado de RADE (Rotaria Amikaro De Esperanto), kies historion vi povas legi \u2013 en la angla ! \u2013 sur la retejo. Maurice Duperrey (prezidanto de R.I. 1937-1938) estis membro de RADE. Plurfoje oni prikonsideris la aplikon de Esperanto kun pli malpli da oponoj. Kial elekti tiun konstruitan lingvon ? Simple por apliki la kriterion de la kvar demandoj."}, {"text_idx": "#000032", "text": "Tio estas evidente justa, c\u0302ar c\u0302iu dialoganto faris la saman klopodon por lerni komunan lingvon kaj c\u0302iu profitas de tio."}, {"text_idx": "#000034", "text": "La rotaria historio disvastig\u0302is samnivele en specifa socia grupo, kiu sukcesis krei grandan amikan kaj oferteman movadon en la mondo. R.I. havas financajn rimedojn. Praktike la rotarianoj tute ne bezonas lerni Esperanto kaj konsideras tiun lingvon kiel utopio malgrau\u0306 ke g\u0302i ig\u0302is vivanta lingvo de internacia komunumo."}, {"text_idx": "#000035", "text": "La esperanta historio disvastig\u0302as en tre malsamaj sociaj grupoj, kiuj sukcesis krei movadon de internacia komunikado sen signifoplenaj financaj rimedoj. Praktike la esperantistoj ne bezonas alig\u0302i al R.I. c\u0302ar ili agas en esperantujo pri diversaj kampoj socie kaj kulture."}, {"text_idx": "#000036", "text": "Konklude, estas egale malfacile konverti rotarianon al Esperanto kiel esperantiston al Rotario. Kaj tamen ambau\u0306 komunumoj havas tiel multajn komunajn celojn, kies la pli esencaj estas interkompreno kaj paco en la mondo."}, {"text_idx": "#000037", "text": "Sur la paralelaj historiaj vojoj Rotario kaj Esperanto renkontig\u0302is tro malofte. Ekde longatempo la unua konas la duan pere de RADE, sed neniam aplikis tiun komunikilon. Sia flanke UEA havas RADE kiel fakan asocion sen partopreni en la rotaria movado."}, {"text_idx": "#000038", "text": "Tiu paralela vojo finig\u0302is per komuna renkontig\u0302o kiam RI permesis la kreadon de elektronikaj kluboj (eKluboj). RADE profitis de tiu oportuno por krei esperantoparolantan klubon. Post kelkaj problemoj ekzistas nun elektronika klubo, kies sidejo trovig\u0302as en Brazilo. La estraro renovigoj okazas c\u0302iujare dum la Universala Kongreso de Esperanto : c\u0302i jare en Lisbono, kie la R.K. Lisboa-Norte gastigis nin (vidu la foton)."}, {"text_idx": "#000039", "text": "Konllude, mi esperas ke ekzistas ankorau\u0306 rotarianoj pretaj respondi al la sugeston faritan de Conrad Fisher (R.C. Meadville, Usono) en la revuo \u00ab The Rotarian \u00bb de majo 1981. Li sugestas al usonanoj lerni Esperanton pere de lecionoj (gramatiko kaj prononco) en la revuo."}, {"text_idx": "#000040", "text": "Kia estos la estonteco ? Mi esperas ke la brazila klubo kapablos kunvenigi rotarianojn el la tuta mondo kaj ig\u0302i referenca klubo pri justa komunikado inter la membroj. Rezulte la brazila klubo povus esti komunikilo inter la du tro izolitaj movadoj, RI kaj Esperanto."}, {"text_idx": "#000041", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)"}, {"text_idx": "#000044", "text": "la teamo Esperanto Tchoukball Clube estas tre dankema por la subteno de nia Rotary klubo kaj venontjare ni ja havas novajn projektojnpor la disvastigado de la sporto kaj de la kulturo de paco pere de sporto."}, {"text_idx": "#000045", "text": "Ni bezonos scii kion sugestas la interesontaj asocianoj pri la tago kaj la horo de niaj kunvenoj per la reto. Laux RI la kluboj devos fari almenaux du kunvenoj po monato.\nMi sugestas ke ni faru tri videajn konferencojn, per Zoom, po semajne, alternante unu semajno sen kunveno. La unua videa konferenco estos marde por la europanoj kaj afrikanoj; la dua videa konferenco estos jxaude, por la usonanoj kaj por la kanadanoj; la tria videa konferenco estos por cxiuj, inkluzive por la brazilanoj."}, {"text_idx": "#000047", "text": "Estas la celo de c\u0302iuj Rotary kuboj realigi servojn per la komuna decido kaj kunlaboro de la membroj. La estraro petis vin pasintmonate kontribui ec\u0302 per malgranda sumo, al nia iniciato donaci al la programo POLIOPLUS nian kluban helpon de entute mil USD.\nEl 25 membroj nur 10 fakte donacis.\nKaj se iuj el inter la aliaj 15 ankorau\u0306 pretas kontribui, estus vere tre oportuna, c\u0302ar ni anticipis en la espero ke iuj ankorau\u0306 malfruas sed tamen deziras kunlabori.\nAlia projekto estas la dau\u0306ra tradukado de la UNESKO KURIERO, kie denove Ileana em Kopenhago kunlaboris..\nMi estas momente kunordigante grandan edukan projekton en nia brazila urbeto Alto Parai\u0301so. La edukaj instancoj akceptis kun entuzisamo la proponon enkonduki novan sporton nomatan Tc\u0302ukpilko, kiu ests ne konkurenca sed ra\u0301pida, solidara, eduka maniero pilkludi. Nia membro Julio estas ja specialisto kaj helpos nin.\nSe iu inter vi pretas kunlabori en tiu projekto \u2013 tre bone."}, {"text_idx": "#000049", "text": "Mi bedau\u0306ras ke mi denove ne sukcesis partopreni en la videokonferenco. Bedau\u0306rinde mia tempo estas ege limigita pro multaj farendaj\u0302oj. Mi tamen vere klopodos partopreni estontece.\nMi havas alian demandon. Mi opinias ke ni bezonas liston de c\u0302iuj membroj de la klubo. En la listo devas esti: nomo, adreso, priskribo pri laboro, eduko k.t.p. C\u0302io c\u0302i povus plifaciligi la kunlaboron inter ni en diversaj kampoj. La listo devus aperi en interreto kaj estu regule renovigita. Kion vi opinias?"}, {"text_idx": "#000051", "text": "C\u0302u nia klubo planas novan projekton en Brazilo?\nEble estus por ni pli efike kaj rapide apogi ankau\u0300 lokan projekton en nia \u201csideja lando\u201d.\nLa ceteraj unuopaj iniciatoj estas certe subtenindaj, tre bonvenaj kaj lau\u0306dindaj, sed helpolaboro por konkreta surloka projekto estus pli facila por ni kiel grupo, se ni faras tion apogante surlokan agadon, kie almenau\u0306 iom da niaj membroj estas proksimaj."}, {"text_idx": "#000056", "text": "Kara Alessandro Perna, tiu cxi estas la ideo! Nia sideja regiono estas a mondo, kie niaj asocianoj starigas siajn projektoj. Ni deziras apogi projektojn kune cxiujn interesontojn."}, {"text_idx": "#000057", "text": "unu el niaj eblaj projektoj estas la libro pri akvo. Estas okazo kultura, kiu samtempe helpus al diskutado de grava problemo kaj al interkomprenigxo (la libro estos plurlingva). Mi atendas viajn sugestojn."}, {"text_idx": "#000058", "text": "Se vi deziros ni povos kalkuli la presado de la libro en Brazilo."}, {"text_idx": "#000059", "text": "Mi kaj grupo de Kanadanoj pretigas Antologion de Kanada Literaturo kiu enhavas verkojn de la franca, angla, kaj Indigxenaj lingvoj. Jen nia kontribuo por disvastigi informon, kaj kulturojn de nia lando por pli bona internacia interkomprenigxo."}, {"text_idx": "#000060", "text": "Tre granda defio, cxar fakte via lando havas tiom da oficialajn lingvojn: la indigxenajn kaj aldone la francan kaj la anglan. Cxu multaj civitanoj regas la anglan kaj francan samnivele?"}, {"text_idx": "#000061", "text": "Egaj interesaj temoj. Gratulojn kaj dankojn!"}, {"text_idx": "#000074", "text": "Rotary Club de Esperanto - Brasil"}]